A diferencia d'o sistema de conchugación d'as luengas romances, o latín teneba dos tipos de conchugacions: activa y pasiva. A zaguera en a epoca tardana se cambió por formas composadas u formas pronominals (por eixemplo: AMAT 'ama' y AMATUR 'se ama' > AMATU(S) EST u SE AMAT, 'se ama' u 'ye amato'). Bi heba tres modos verbals: indicativo, conchuntivo, imperativo, més as formas no personals. Como en as luengas romances, o imperativo teneba nomás dos formas propias, as d'as segundas presonas. O futuro desapareixió luego y apareixioron formas composadas: CANTABO 'cantaré' > CANTARE HABEO 'tiengo que cantar' > *CANTARAEO > cantaré/cantarei/canterò, etc. As formas d'o condicional d'as luengas romances tamién son una evolución tardana que orichinalment yeran formas composadas: CANTARE HABEBA(M) 'teneba que cantar' > *CANTAREBA > cantarba/cantaría/cantarebbe etz.